


35. svezak DR. IVAN ŠARIĆ, 
nadbiskup i metropolita 
pribosanski. 


DUH KATOLIČKE AKCIJE 


Volo accenđantur. 


Spasiteljeve riječi. 


AKADEMIJA ,,REGINA APOSTOLORUM“ 
KOROŠČEVA 15., SARAJEVO 


. svezak 


DR. IVAN ŠARIĆ, 
nadbiskup i metropolita 
prabosanski. 


b 4 
| ) 
| | 
| I > 
: , i w : : H . 
1 WA ( K . i 
\ ; i ad ' | 
SATA Volo accendantut. 
t Paka Spasiteljeve riječi. 
Ja a 
; IA je | I | 
Na : I $ mom mm o 
Mb A M KP AA ao = AKADEMIJA ,REGINA APOSTOLORUM“ 
kon ae Ps A a PRP A KGB KA.) KOROŠČEVA 15., SARAJEVO 
: s 





DUH KATOLIČKE AKCIJE 


=== 


+* Ivan, 
po milosrđu Božjem i po milosti Svete Apostolske 
Stolice nadbiskup i metropolita vrhbosanski, svima 
svećenicima i vjernicima, koji su u nadbiskupiji 
vrhbosanskoj, 


pozdrav i blagoslov u Gospodinu 
našem Isusu Kristu! 

Predragi u Isusu! 

U korizmenom smo vremenu, A vrij eme ko- 
rizmeno jesv vrijeme pregorke muke i smrti Isusove. 
I mi u korizmi stojimo u duhu na brdu Kalvariji pod 
križem Isusovim. Ipod križem Isusovim vidimo Bla- 
ženu Gospu, suspasiteljicu roda ljudskoga. Vidimo 
još i sv. Ivana Apostola, zastupnika svete apostolske 
vlasti ili, kako se kaže, hierarhije. Vidimo pod križem 
Isusovim i Josipa Arimatejca, i N ikodema, i Stotnika, 
koji, kao svjetovnjaci, stoje i čekaju na svaki mig i 
nalog Isusov sa križa; Dakle, nesamo svećenici, već i 
svjetovnjaci pozvani su u svetu službu Isusovu, po- 
zvani su, da učestvuju i sudjeluju u radu za Isusa i 
za Njegovo sveto Evanđelje. A to je. Predragi u Isu- 


su, baš ono, što mi danas zovemo Katolička Akcija, 
ili: Katolički Rad. 

I moja ovogodišnja korizmena poslanica bit će 
sva posvećena Katoličkoj Akciji i duhu njezinu. Iska- 
zat ću vam ono, što je glavno i bitno u Katoličkoj Ak- 
ciji: nutrinu njezinu, zadaću njezinu poglavitu, zna- 
čaj njezin, u jednu riječ, duh njezin, koji čini od nas 
čitave katolike. »Duh je ono, što oživljava,« veli sv. 





PRESVETO SRCE ISUSOVO, 
smiluj nam se! 





a. li. s 


Ivan Apostol.t) I kazat ću vam najprije, kako nas 
Sveti Otac Papa Pijo XI. jednako poziva na Kato- 
ličku Akciju, a njegov je poziv nama sveti nalog i 
zadatak. 

Poslušajte me pomnjivo, Predmagi, jer se radi 
o jednom predmetu, koji je pravi dar Božji i velika 
milost Božja za današnja tako burna i sudbonosna 
vremena. Nesamo Sveti Otac Papa, već i čitavo da- 
našnje ozbiljno vrijeme zove katolike svjetovnjake 
na rad za Kraljevstvo Božje na zemlji i za uspostavu 
Križa Isusova na svim područjima privatnog, obitelj- 
skog i javnog života. Tu ne smije biti nikakva izgo- 
varanja, nikakva skanjivanja, jer bi to bila prava 
izdaja. Sotona ge napreže i radi u svijetu proti Bogu 
čitavom parom i snagom, pa moramo i mi katolici 
ustati i sa svetim Mihovilom Arkanđelom povikati: 
»Tko je kao Bog!« Braćo! Eto velim vam sa sv. Iva- 
nom Apostolom: »Podignite svoje oči i vidite njwe, 
kako su već bijele za žetvu!«2) 


1. Poziv Svetoga Oca na Katoličku ARciju. 

Odmah u prvoj godini svojega vladanja izdao je 
Papa Pijo XI. 283. prosinca 1922. svoju prvu enci- 
kliku >» Ubi arcano«. U toj enciklici razvija Sveti Otac 
svoj glavni zadatak i program rada ovako : 

»Kad je Pijo X. nastojao da sve obnovi u Kri- 
stu, onda je, kao nađahnut i prosvijetljen od Boga, 
pripravljao ono djelo mira, što ga je kasnije Bene- 


dikt XV. uzeo za cilj svojemu djelovanju.« »A Mi,«_ 


veli dalje Papa Pijo XI., »htjeli bismo to oboje spojiti 
i uzeti za svoj cilj, pa sve učiniti, da postignemo mir 
1) Iv. 6, 68. | 

2) Iv. 4, 85. 





m pom 


Kristov u Kraljevstvu Kristovu. Uzdamo se pri tom 
u Dobrotu Božju. A da se postigne taji cilj, od potrebe 
je, da svijet, koji je u tolikim danas trzavicama i ne- 
mirima, upozna svoje stanje i one izvore, iz kojih 
izviru ta zla i ta golema nevolja.« 

I s pravom apostolskom odvažnošću i otvorenošću 
pokazuje Sveti Otac u prvom dijelu svoje prve enci- 
klike na težak položaj u svijetu i na uzroke tih tolikih 
zala. Tuži se na strahovitu razrovanost i sebičnost u 
ljudskome društvu. Ta je sebičnost i razrovanost pro- 
drla već i u obiteljski život. Više se ne poštuje vlast 
očinska. Više se ne gleda na krvno rodbinstvo. Go- 
spodar i sluga gledaju se ispod oka i poprijeko kao 
ljuti neprijatelji. Povređuje se ženidbena vjernost. 
Preziru se i nogama gaze dužnosti prema Bogu i pre- 
ma ljudskome društvu. A koji su uzroci tome tolikom 
zlu u svijetu? pita Sveti Otac. Ovi uzroci, kaže on, 
nalaze se u samom čovjeku, u čovječjem srcu, što se 
otrglo od Boga, od svojega praizvora, pa se bacilo u 
požudu i putenost, a to j e kuga ponajgora. »Sva ta 
zla u svijetu proizlaze iz otpada od Boga i od Božjih 
zakona.« Tako Sveti Otac. I onda navodi sredstva, 
kojima se mogu odstraniti ta zla u svijetu. Ponaj- 
glavnije, kaže, sredstvo, koje će čovjeku povratiti 
sreću, zadovoljstvo i mir, jest Katolička Akcija. Za 
njezine članove veli Sveti Otac, po riječima sv. Petra 
Apostola3), da je »svećenstvo sveto«. Kat. Akcija jest 
visoka služba ljudi svjetovnjaka, u kojoj oni na osobit 
način pokazuju svoje pozvanje i određenje na zemlji. 
I Sveti Otac poručuje biskupima svega svijeta: »Ka- 
Žžite svojim vjernicima svjetovnjacima, da su oni, kad 
rade zajedno sa svojim svećenicima 1 biskupima na 

8) 1. Pet. 2, B. 


pe 


djelu apostolata, kraljevsko svećenstvo, izabrano ple- 
me, sveti narod, puk Božji.« I Sveti Otac nada se od 
Katoličke Akcije preporodu ljudskoga društva. I 
»stoga moraju svećenici Katoličku Akciju smatrati 
kao jedan potreban dio svoje službe, a vjernici imaju 
gledati u njoj dužnost svojega života.« »Katolička je 
Akcija nerazdruživo svezana sa dušobrižništvom 1 sa 
kršćanskim životom.« »Katoličba Akcija ne zaslužuje 
samo potporu od biskupđ i svećenika — ovi dobro 
znadu, da je ona prirasla Našemu srcu, i da je ona 
zjemica Naših očiju, — već ona zaslužuje potpovu 1 
od državne vlasti.« »Katolička je Akcija ono, što Cr- 
kva i njezin Poglavar najvećma voli i cijeni.« »I Mi 
brižno svjetujemo, da se u duhovnim vježbama i20- 
bražavaju naznovrsne skupine Katoličke Akcije, koju 
ćemo uvijek sa svom snagom preporučivati i unapre- 
đivati.« Braćo! Sve su to izjave i riječi našega Sve- 
toga Oca. Pa shvatimo i poslušajmo Njegov uzvišeni 
oglas! Odazovimo se spremno i oduševljeno tomu apo- 


stolskom pozivu Pape i vrhovnog Vođe Katoličke Ak- . 


cije! To traže od nas tolike danas potrebe: potreba 
vjere, potreba ćudoređa, potneba Crkve, potreba kr- 
šćanstva. Sve te potrebe stvaraju našu najsvetiju 
dužnost. 


9, Bit i značaj Katoličke Akcije. 

U daljnim svojim izjavama i enciklikama ozna- 
čuje nam Sveti Otac Pijo XI. bit i značajne biljege 
Katoličke Akcije. Sveti Otac veli, »da je Katolička 
Akcija širenje i utvrđivanje kršćanskih načela u svi- 
jetu.« | | 

Da ovo shvatimo i razjasnimo, možemo navesti 
dvije priče Isusove.+) Jedna je priča Isusova o zrnu 


4) Mat. 13, 81. 38. 

gorušičnom. tik gorušično jest sitno sjeme, ali iz 
njega razvije se veliko stablo, koje pruža sjenu čita- 
vom svijetu. To treba da proizvede i Katolička Ak- 
cija. Ona ima da raširi i raznese po čitavom svijetu 
kršćanska načela. Druga je Isusova priča o kvascu. 
»Kraljevstvo je nebesko,« kaže Isus, »kao kvasac, koji 
uzme žena i pomiješa u tri mjere brašna, dok se sve 
ne uskisne.« »Dok se sve ne uskisne.« To je cilj Kato- 
ličkoj Akeiji, Sve, čitav svijet, sve ljude i sve odnose 
među ljudima, socijalni i politički život, znanost i 
umjetnost, sve, što je na svijetu, ima da uskisne od 
kršćanskih načela, ima da se utemelji na kršćanskim 
načelima. To je Katolička Akcija u svojoj najvećoj 
širini i u svojoj najvećoj dubini. Unositi Krista u svi- 
jeti u život. To je prava bit Katoličke Akcije. 

Iz ove biti Katoličke Akcije proizlaze bitne zna- 
čajke Katoličke Akcije. Katolička Akcija jest svje- 
tovnjački apostolat. Sveti Otac zove svjetovnjake na 
apostolski rad, Biskupi i svećenici ne mogu da izvrše 
sve zadaće, što ih danas ime da izvrši Crkva na zem- 
lji. Treba za to jedna čitava velika vojska, i ta vojska 
jesu ljudi svjetovnjaci. Rad u Katoličkoj Akciji jest 
rad apostolski, jest učestvovanje u apostolskom radu 
Crkve, u spasavanju neumrlih duša.  Svjetovnjaci 
imaju pravo i, dapače, dužnost, da surađuju u Kato- 
ličkoj Akciji. Sveti Otac pokazuje na sakramenat 
svete Potvrde, kojim se na svjetovnjake prenosi slu- 
žba i milost i osposobljenje za apostolski rad. I nije 
sveta Potvrda samo dijeljenje milosti, da se vjera 
uščuva i ispovijeda, već je ona i milost, kojom se vrši 


služba svjetovnjačkog apostolata. 


Posve jasno označuje Sveti Otac Katoličku Ak- 
ciju. Katolička je Akcija, kaže on, učestvovanje svje- 
tovnjaka u hierarhijskom apostolatu, ili: učestvova- 

nje svjetovnjaka u apostolskom radu Crkve. Pozvani 
nosioci hierarhijskog apostolata jesu Papa i biskupi 
kao nasljednici Apostola. A sada, evo, zove Papa Pijo 
XI. i neposvećene muževe i žene svih slojeva narod- 
nih, da učestvuju u apostolskoj službi biskupa. Obra- 
dujte se, Predragi u Isusu! Vi, i stariji i mlađi svjje- 
tovnjaci, smijete, eto, da budete suapostoli Apo stola ! 

Kako rekosmo, biskupi i svećenici prezaposleni 
su u svom neposrednom dušobrižništvu. Njihov glas 
jedva da napuni nutrinu crkve. A van tamo na uli- 
cama, na cestama, u kućama, u fabrikama propovi- 
jedaju neprijatelji Crkve i kršćanskih načela sa hi- 
ljadu propovijedaonica, i sa hiljadu jezika, i sa hi- 
ljadu svojih svakojakih novina. Pa kad neprijatelji 
Crkve bdiju, ne smiju nipošto onda drijemati i spa- 
vati prijatelji Crkve. Kad neprijatelji Crkve govore, 
ne smiju prijatelji Crkve šutjeti. Kad nepri jatelji 
Crkve oštre mač svoj i spremaju se u boj, ne smiju 
tad prijatelji Crkve pustiti, da im mač duha i vjere 
kukavno u koricama zarđa. Kad toliki svijet upada u 
to novo poganstvo danas i propada vjerski i ćudo- 
redmo, onda moraju sve kršćanske duše, nesamo sve- 
ćenici i biskupi, u priznavaoce i u apostole Kristove, 
pa unositi u svijet Krista, Gospodara lj udskih neumr- 
lih duša. 

A tto nije ništa novo. To je nešto starokršćansko. 
Misao starokršćanska opet se povraća u život. Sveti 
Apostoli Petar i Pavao potvrđuju misao Pape Pija 
XI. Sveti je Petar u svojoj prvoj poslanici, kako spo- 
menusmo, poviknuo nesamo svećenicima, već i cijeloj 
općini kršćanskoj: »Vt ste rod izabrani, kraljevsko 
svećenstvo, sveti narod, puh stečeni, da proglasite kre- 
posti Onoga, koji vas pozva iz tame k: divnome svi- 

jetlu svojemu.«5) Prvi Papa, sv. Petar Apostol, posve 
se slaže sa 261. Papom, Svetim Ocem Pijom XI. A 
sveti Pavao Apostol u svojim poslanicama Rimljani- 
ma, Filipljanima i Korinćanima zahvaljuje onima, 
koji su radili s njim »u Gospodinu« ili »u Evanđelju«, 
a pri tom ne misli na svećenike, već baš na muževe i 
na žene iz svjetovnjačkog staleža. Da navedemo 
ovdje nekoje od tih lijepih riječi svetoga Pavla! TJ 
poslanici Rimljanima veli: »Preporučujem vr:n Febu, 
sestru našu, koja je u službi Crkve.« Onda: »Pozdra- 
vite Prisku t Akvilu, suradnike moje u Kristu Isusu!« 
Onda: »Pozdravite Mariju, koja se mnogo trudila 
među vama!« Onda: »Pozdravite Urbana, pomoćnika 
našega u Kristu Isusu!« I opet: »Pozdravite Trifenu 
i Trifozu, koje se trude u Gospodinu! I pozdravite 
Perzidu ljubeznu, koja se mnogo trudila u Gospodi- 
nu!«5) U poslanici Filipljanima piše sv. Pavao: »Mo- 
lim 1 tebe, pravi Sinzige, zauzmi se za njih, koje se u 
Evanđelju boriše sa mnom 1 sa Klementom i sa osta- 
lim suradnicima mojim, kojih su imena u knjizi ži 
vota!«7) U drugoj poslanici Korinćanima piše sv. Pa- 
vao ovako: »A Toto, moj je drug 1 pomagač među va- 
ma, a braća naša, poslanici su crkveni, slava Kristo- 
Va.«5) 

Iz ovih riječi sv. Pavla Sipoato ki vidimo, da su 
već u staro doba kršćanstva, u apostolsko doba, svje- 
tovnjaci surađivali u službi Evanđelja. Vidimo svje- 
tovnjački apostolat. Vidimo Katoličku Akciju, »slavu 
Kristovu«. Katolička Akcija stara je, dakle, kao i sa- 
ma Crkva. Prvi kršćani bili su sami apostoli zborom 

5) Pet. 2, 9. 

6) Rim. 16, 1. 8. 6. 9. 
7) Filiplj. 4, 8. 

8) 2. Kor. 8, 23. 

i tvorom. Radili su neumorno na raširenju Evanđelja 
među poganima. | 

A zar je, braćo, taj svjetovnjački apostolat da- 
nas manje potreban? Nipošto. Zadaće i poslovi na- 
sljednika apostolskih tako su danas porasli, da nadi- 


laze njihove sile tjelesne i duševne. Pri svakom ko-. 


raku moramo opetovati riječ Spasiteljevu: »Žetva je 
velika, ali radnika je malo.«?) I onda, toliki danas 
nasrtaji i napadaji na vjeru, na Crkvu sa svih stra- 
na. I toliko novo poganstvo i toliko bezboštvo u da- 
našnjem svijetu. Sve to traži budan, revan i neumo- 
ran rad od sviju nas, i od svećenika i od svjetovnja- 
kA. Svjetovnjački rad i apostolat danas je kao nikada 
prije zapovijed potrebe i vremena. 

I zato Sveti Otac svakom prilikom, opet i opet, 
opominje vjernike na sveopće svećenstvo i apostolstvo 
apostolskih vremena. Opominje Sveti Otac Pijo XI. 
vjernike i na sakramenat svete Potvrde. Sveta je Po- 
tvrda posveta za sveopće svećenstvo, za apostolat, za 
Katoličku Akciju. Po svetom Krštenju postali smo 
djeca Božja, a po svetoj Potvrdi postali smo apostoli 
Gospodnji. Po svetom Krštenju uzidani smo kao ka- 
menje u zgradu Kraljevstva Božjega, a po svetoj Po- 
tvrdi postali smo graditelji Božji, da u zgradu Kra- 
ljevstva Božjega uzidavamo i druge.  Sakramenat 
svete Potvrde ima biljeg društveni i svećenički. Mi 
treba, dakle, da budemo nesamo ribe u mreži Apo- 
stola, već i sami moramo biti ribari i apostoli. Zato 
vam, Predragi u Isusu, opet i opet velim : Budite apo- 
stoli! Budite gorljivi apostoli! Pođite za Isusom, koji 
je rekao: »Dođoh da oganj bacim na zemlju, pa šta 
hoću, nego da se zapali.«19) 

9) Mat. 9, 37. 

10) Luk. 12, 49. 

Ja, braćo, uzimam iz ovih Spasiteljevih riječi 
dvije riječi za geslo našoj Vrhbosanskoj Katoličkoj 
Akciji, i to ove riječi: »Volo accendantur!« to jest: 
»Hoću, da se zapale!« To jest: Hoću, da se zapale srca 
i duše naše za sveti apostolski rad Crkve, Neka nas 
to geslo potiče uvijek na gorljivost apostolsku u Ka- 
toličkoj Akciji! 

Drugi bitni znak, drugi značajni biljeg Katoličke 
Akcije jest organizinani zajednički rad. Rad sa sje- 
dinjenim silama. Pojedinci će započeti rad. Pojedinci . 
će biti duša radu. Ali sam rad mora biti zajednički. 
Ono na jezeru Genezaretskom nije samo jedan Apo- 
stol hvatao ribu. Sva su sedmorica Isusovih Apostola, 
hvatala ribu. Nije samo jedan Apostol rekao Petru: 
Ja idem s tobom u ribe, već su svi jednoglasno rekli 
Petru, svojemu vođi: »ZIdemo i mi s tobom hvatati 
vibu.«11) I svi su Apostoli bili u jednoj lađici, u Pe- 
trovoj lađici. I svi su imali samo jednu mrežu. Svi su 
jedan drugomu bratski pomagali. Nijesu išli jedni 
amo, drugi tamo. Zbilja, vrlo je poučna i važna ova 
povijest evanđeoska o zajedničkom radu i ribolovu 
apostolskom, 

I naše danas smrknuto i razvratno vrijeme va- 
pije već za složnim, zajedničkim, organičkim radom i 
organičkim društvom. Pa stoga hoće Sveti Otac, da 
se u svakoj biskupiji i u svakoj župi osnuje Katolička 
Akcija kao zajednički rad. Ni pod kojom izlikom je- 
dan tamo, drugi onamo. Podnipošto: amo apostolat 
svećenički, tamo apostolat svjetovnjački. Zajednički, 
velikodušni, srdačni rad svećenika i svjetovnjakaA, to 
je Katolička Akcija. Svećenik svjetske Crkve ne smije 
nikada sam raditi. To je nalog Katoličke Akcije. I 
najmanja podvojenost u mišljenju i radu ne zahvaća 
= 11) Im 21,8. 

nikakav mah, a kamoli kakav veliki mah. Podvoje- 
nost i nesklad nije apostolski ideal i nije ona apostol- 
ska duša, kojom treba da budu prodahnuti svećenici 
i svjetovnjaci, i sva naša katolička društva, i svi tipovi 
naših katoličkih organizacija. Svima treba da nam 
bude geslo: Apostolski, zajednički, povezani rad. Sa- 
mo sveza vodi k pravome cilju. Sva naša društva mo- 
raju biti u mišljenju i radu jedno. Sree jedno i duša 
jedna. Svi jedni u Kristu. Mreža apostolska ne smije 
se derati. Poderana mreža ne uhvati ribu. 

Treći bitni znak i biljeg Katoličke Akcije jest 
čisto vjerski značaj. Papa Pijo XI. svečano je izja- 
vio: »Kutolička Akcija ima bitno biti vjerska.« Dakle, 
nikakav pokret sa kakvim političkim ciljevima! Ni- 
pošto uz onu odsuđenu Francusku Akciju (Aetion 
Francaise) ! | 

Ljudi Katoličke Akcije ne ulaze u lađicu Petrovu, 
da hvataju i vade sebi sedef i biser, to jest, da traže 
svoju vlastitu korist. Oni rade za Boga, za slavu Bo- 
žju. Oni rađe, da služe dušama, da iškolaju savjesti, 
da unose mir Kristov u Kraljevstvo Kristovo, da bra- 
ne prava Crkve. Oni govore sa svetim Pavlom Apo- 
stolom : »Svima biti sve, da ih sve predobijem.«12) Oni 
ne traže, što je njihovo, već što je Isusa Krista.15) 
Oni traže samo slavu Božju i spasenje neumrlih duša. 

Ovaj čisto vjerski značaj Katoličke Akcije na- 
laže nam, da se potpuno podvrgnemo crkvenom aukto- 
ritetu i vodstvu. Na Genezaretskom jezeru svi su Apo- 
stoli radili pod vodstvom Petrovim, koji je uprav- 
ljao kormilom. Kao potpora dušobrižništvu mora se 
Katolička Akcija priključiti redovitom dušobrižništvu 
u pojedinim biskupijama. Samo tako sačuvat će Ka- 

12) 1. Kor. 9, 22. 

13) Filiplj. 2, 21. 

tolička Akcija svoj čisto vjerski značaj. Samo tako 
postat će ona ognjište i žarište katoličkog djelovanja. 
Samo tako bit će jedna velika sila u djelu vjerskog 
preporoda i odgoja. 

Četvrta značajka Katoličke Akcije jest katolička 
radna snaga. Potužio se je Sveti Otac Pijo XI. ovako: 
Mnogi katolici ne misle više katolički o auktoritetu, o 
poslušnosti, o vlasništvu, o odnosima između Crkve 1 
države, o pravima Pape. Oni misle juristički, racio- 
nalistički, nacionalistički. Oni misle onako, kako mi- 
sle njihove novine. Oni ne misle više katolički. A mi 
moramo misliti katolički. A misliti katolički jest osje- 
ćati i misliti sa Crkvom. Onako, kako misli Crkva, 
moramo i mi misliti, Najplemenitiji plod sa drveta 
Katoličke Akcije jest taj, da se naš narod odgoji za 
pravo katoličko i vrhunaravno mišljenje. 

A katoličkome mišljenju mora se priključiti ka- 
tolički rad, jer Katolička Akcija jest rad. Dobro je 
katolički misliti, katolički govoriti i pisati, ali je bolje 
i najbolje katolički raditi. I ja ovdje svima svojim 
vjernim i revnim suradnicima na polju Katoličke Ak- 
cije od svega srca zahvaljujem, i molim ih, da ustraju 
u apostolskom radu. Zahvaljujem puno i apostolima 
katoličke štampe i kršćanske dobrotvornosti, i aposto- 
lima, koji se tako revno brinu i odvažno bore za vjer- 
sko-ćudoredna životna dobra i po tom za pravu sreću 
svojega bližnjega. Ostanite, braćo, samo i unapredak 
apostoli puni katoličke radne snage! Udahnite svima 
našim katoličkim društvima apostolski duh, neka se 
u njima i po njima njeguje i podigne živo kršćanstvo 
rada među nama! 

Peti značajni biljeg, koji mora da ima Katolička 
Akcija, jest katolički optimizam, Sveti Otac u svojoj 


-$ tat 
enciklici »Caritate Christi compulsi« pokazuje nam, 
kako se moramo uvijek pouzdati u Boga. Tako su li- 
j epe njegove riječi! Kazuje nam žalosno stanje u da- 
našnjem svijetu. Veli, kako neprijatelji Božji zadah- 
njuju svijet svojim bezbožnim duhom. I kako su se 
oni tvrdo utaborili. Silna im je vojska. Gotovo se čini, 
da će bezbošci, barem za koje vrijeme, zagospodovati 
svijetom. Ali je Sveti Otac optimist, i sve na dobro 
okreće, i vedra je čela, i neustrašiv je. On je fides 
intrepida, prava neustrašiva vjera. Ion veli: »Mi 
ćemo pobijediti, jer mi znamo, da će Krist jedamput 
ustati i šibom ošimuti one narode, koji Ga ne slušaju.« 
Vidi Sveti Otac djelovanje Duha Svetoga u mnogim 
katoličkim dušama; osobito u katoličkoj mladeži. Vi- 
di, da u naše vrijeme živu mnoge požrtvovne duše, 
koje su uvijek spremne sve žrtvovati za Krista i Nje- 
govo Kraljevstvo. I stoga govori sa najvećom sigur- 
nošću: »Mt ćemo pobijediti!« Takvo mora da bude i 
naše raspoloženje i naše pouzdanje u Boga. Ne smi- 
jemo nikada očajati, nikada reći: »Ja ne mogu dalje«, 
pa makar bile poteškoće oko nas visoke i strmenite 
kao naše bosanske gore. Mi ćemo pobijediti, jer je 
naša stvar istina i pravda Božja, i jer je Bog nfanje 
naše, Bog, koji je jaka tvrđava naša, i utočište naše, i 
pomoćnik naš, i osloboditelj naš.14) Mi ćemo pobije- 
diti i zato, jer se mi nećemo nikada oglušiti na riječ 
i opomenu Spasiteljevu : »Bdijte 1 molite!«15) 


3. Bdijte i molite! 

Predragi u Isusu! Bdijte! To vam je poglavita 
krepost Katoličke Akcije. Bdijte, da vas ne zavede taj 
opaki danas svijet, koji neće da šta zna za jedan viši 
i vječni svijet! Ne zaboravimo nikada, da nam nije 
= 14) Ps. 13, 6; 60, 4; 145, 5. | 

15) Mark. 14, 38. 

ovdje stalno boravište! »Jer ovdje nemamo grada, 
koji će ostati, nego tražimo onaj, koji ima doći,« kaže 
sv. Pavao Apostol.16) I opet veli Apostol: »Tražite 
ono, što je gore, gdje Krist Sjedi s desne Božje! 
Težite za onim, što je gore, u ne.što je na zemlji!«17) 

Bdijte i pripazite na sebe same! Na svoj vlastiti 
vjerski život! Pojedinci nemaju prosuđivati vjerske 
istine. Vjernost prema crkvenom učiteljstvu i njego- 
vim odlukama značajni je biljeg Katoličke Akcije, duh 
je Katoličke Akcije. Riječ Papina sveta je kršćaninu 
katoliku, makar se i ne radilo o kakvoj svečanoj iz- 
javi. U glasu Svetoga Oca Pape pravi katolik raza- 
bira glas samoga Krista, i slijedi pouzdano sve Nje- 
gove upute. To je veza bezuvjetnoga pouzdanja, što 
veže kršćanina katolika s Papom. To je jasni pravac, 
što se ne smije nikada smetnuti s oka u svemu radu 
Katoličke Akcije. 

Bdijte! Ova Spasiteljeva opomena doziva nam u 
pamet i naše dužnosti prema štampi. Svi znamo, od 
kolike je danas važnosti štampa na svakom području 
javnoga života. Dan na dan putuju novine kroz sve 
ruke. To znači, da je štampa velesila, što prodire u 
sav svijet. štampa je najveća propovijedaonica i naj- 
veća škola na svijetu. Milioni ljudi u najvećoj su 
opasnosti za svoj vjerski i ćudoredni život zbog rđave 
štampe, koja nam napada vjeru na svakojake načine. 
Rđava štampa ide za tim, da katolički svijet zabuni i 
rastrga. Pa kako teško griješe svi oni, koji svoju: du- 
hovnu hranu uzimaju iz protuvjerskih listova! I kako 
je razumljiva i važna katolička opomena: U svaku 
katoličku kuću jedne katoličke novine!« Ja sam rekao, 


16) Hebr. 18. 14. 
17) Kol. 8, 1. 2. 

pa i opet velim: U svaku našu kuću naš tako 
lijepo uređivani »Katolički Tjednik«, koji je po 
svom sadržaju i načinu pisanja pravi list Katoličke 
Akcije! Svi ga ozbiljni ljudi hvale i vole. Hvale osgo- 
bito njegov uvijek odlučni i odvažni stav za stvar 
Božju. Pa molim,'u ime Isusovo, braću svećenike i 
ljude Katoličke Akcije, da živo porade oko širenja na- 
šega »Katoličkog Tjednika«. Da odrede i organiziraju 
one, koji će plemenito i požrtvovno raspačavati »Ka- 
tolički Tjednik« pred crkvama u nedjelje i blagdane, 
i da mu nalaze novih stalnih pretplatnika. Dajte, bra- 
ćo, učinite to apostolsko djelo! Vjerujte mi, da je »Ka- 
tolički Tjednik« »veliki gospodar viječi«, da se poslu- 
žim izrazom Sv. Oca Pija XI., a »riječ je gospodarica 
svijeta,« opet veli Papa Pijo XI. 

I kad tako ističemo i na srce katoličko mećemo 
našu katoličku štampu, dolazi nam na pamet ona jaka 
opomena Pape Pija X.: »Badava gradite erkve, ako 
nemate katoličke štampe, i ako se ne brinete za nju.« 

Dakle, braćo, bdijte upogled štampe! Revno i po- 
žrtvovno promičite i širite našu katoličku štampu! 

Bdijte i upogled ćudorednog života, javnog, obi- 
teljskog i privatnog ćudorednog života! Tu nam treba 
srčanosti svetog Ivana Krstitelja, koji je i pred sa- 
mim kraljem Irudom istupio odvažno za čistoću že- 
nidbe. I sveti je Pavao Apostol ustajao muževno proti 
svakoj nečistoći i nećudorednosti. I Sveti Otac Pijo 
XI. daje nam krasan izgled apostolske odvažnosti u 
svojoj enciklici o čistoći i svetosti kršćanske ženidbe. 


Po primjeru Oca kršćanstva ima sva Katolička Ak- 


cija posvuda i sa svim apostolskim žarom širiti kr- 
šćansku nauku, da je ženidba samo onda izvor blago- 
slova za pojedince, obitelj i narod, kad se izvršuje sa- 

vjesno Božji zakon, i kad se nepovrijeđeno čuva že- 
nidbena vjernost, i kad se ne dira u nerazrješivost 
ženidbe. Tomu se posmjehuje nekršćanski svijet. To- 
mu se izruguju bezbožni ljudi. Ali Katolička Crkva 
odvažno i odlučno brani uvijek zakon Božji u ženidbi. 

Da istaknem ovdje junački primjer američkih ka- 
tolika u borbi protiv ružnog i bezobraznog kina i fil- 
ma. Oni su predložili zakon, kojim se nalaže filmskoj 
industriji, da ne proizvodi više nikakvih nećudored- 
nih filmova. I ovaj je zakon prihvaćen, i morao je 
biti prihvaćen, kad su ga predložile stotine hiljada 
muževa i žena Katoličke Akcije. U toj borbi proti ne- 
ćudorednosti osobito su se odlikovali katolički đaci i 
akademici. Oni su postigli, da su i javna kazališta po- 
vukla sve komade, što su vrijeđali poštenu savjest. 
Policija je čistila i javne knjižnice i izloge. U New 
Yorku osnovana je katolička centrala, koja će paziti 
i na javne plakate filmskih društava. Taj boj ame- 
ričkih katolika nije samo ustao na nećudoredni film i 
kazalište, već se je oborio i na nećudorednu štampu, i 
to sa velikim uspjehom. Zar ne, zlatan primjer iz 
slobodne i velike Amerike! Zar ne bismo mogli i mi 
tako šta poduzeti? 

Bdijte, Predragi u Isusu, i nad našom dragom 


* batoličkom mladeži! Samo čista i nepokvarena mla- 


dost osnova je i temelj sretnoj budućnosti. Zato Ka- 
tolička Akcija posvećuje mladeži svoju ponajveću 
pažnju. Ona vodi mlade ljude k svetim Sakramenti- 
ma, iz kojih se izlijeva milost Božja u njihova mla- 
đana srca. Sveti Sakramenti daju mladeži radost i 
srčanost. Draga naša mladeži! Budi nam samo čista, 
pa ćeš nam biti i čvrsta! »O kako je lijep čist nara- 
štaj!« kliče Mudrost Božja.15) 
18) Mudr. 4, 1. 

Bdijte i vi, dragi roditelji i odegojitelji! Dobro je,. 


da se otac i mati kojiput zagledaju u svoje dijete, i 


da se upitaju: Kakav je vjerski osjećaj u toga dje-- 
teta?" Kakva je njegova ćudorednost? Je li njegovo - 
srce čisto i nepokvareno? Ispovijeda li se to dijete“ 
Pričešćuje li ge? Da li se rado Bogu moli? I onda :. 
Da li ja vršim svoju roditeljsku dužnost prema svom. 
djetetu? Da li dosta pazim na njega? Jesam li mu. 


pružao kamen mjesto hljeba, ili zmiju mjesto ribe 219) 


Kamo mi dijete ide i zalazi? S kim se druži? šta mi. 


kazuje njegovo oko i ponašanje? 


Dragi roditelji! Dobra su vam ta pitanja. Dobra- 
vam je i vrlo korisno to ispitivanje savjesti vaše 1. 
duše djeteta vašega. Bilo bi dobro, kad bi svakidan. 


sebi stavljali takova i slična pitanja. 


Jedan je slikar naslikao ovu poučnu sliku: Njiva: 
dobro izorana i posijana. Nastala noć. čuvari njive: 
pozaspali, A neke crne sotonske prikaze uto se poja-- 
vile na njivi. Bržebolje iz punih šaka posijale su ku-- 
kolj po njivi. Sotonski su se onda nasmijale te ružne: 
prikaze, i dalje su odletjele. A čuvari njive nijesu. 


ništa opazili, Oni su tvrdo spavali. 
Ne pristaje li ova slika mnogoj našoj katoličkoj 


obitelji, toj njivi našoj, kojoj su čuvari otac i mati?“ 
Roditelji! Bdijte, i ne spavajte tvrdo nad svojom dje-- 
com! čuvajte ih od svih ružnih prikaza i od njihova. 


kukolja! čuvajte djecu svoju kao oči u glavi! 


Bdijte, svi prijatelji mladeži naše, da se ukloni. 
od nje svaka ta bijeda tjelesna i duševna! A nećemo. 


je ukloniti ni popravkom gospodarskih odnosa, ni 


gimnastikom, ni športom, već jedino kršćanskim od-- 
gojem, koji će mladež poticati na krepostan život i. 


19) Mat. 7, 9. sl. 

uliti joj u srce i u dušu svete ideale i čvrstu dobru 


volju. Pripazimo, da i naše učiteljstvo svojski pomo- 
gne, te nam mladež opet stane udisati čisti zrak svete 
ćudorednosti! Ne zaboravimo, što propisuje i Zakontic 


Crkveni u kanonima 1372. i 1374. U kanonu 18372. 
ovaj je zakon : »Svi vjernici imaju se od mladosti tako 


poučavati, da im se ništa ne predloži, što je proti ka- 


toličkoj vjeri 1 kršćanskom ćudoređu, i vjersko-ćudo- 


redm odgoj mora biti na prvome mjestu.« A u kano- 


nu 1874. stoji: »Katolička djeca ne smiju pohađati 


nekatoličke, vjerski indiferentne mješovite škole.« U 


ovim zakonima podiže Crkva u ime Spasiteljevo svoj 


glas: Duša djece moli hljeba, pa joj dajte najzdraviji 
4 najhraniviji hljeb u konfestonalnoj školi! Ne hra- 


nite svoju djecu u vjerski bezbojnoj školi, koja je 


studena i mrtva kao kamen! Ne nranite svoju djecu u 


bezvjerskoj školi, koja je neugodna + otrovna kao 


zmija! Sad razumijete, roditelji, ono pitanje, što ste 
ga malo prije stavili duši i savjesti svojoj: »Jesmo li 
.djetetu svome pružali kamen mjesto hljeba, ili zmiju 


mjesto ribe?« Ako nijeste, i ako ste u svakom pogledu 
dobro i brižno pazili na svoju djecu, onda će vam 


djeca biti »svjetlost očima vašim, i štap starosti va- 
.Š0j, 1 utjeha životu vašemu.«20) 


Predragi u Isusu! Dakle bdijte i pripazite na sve 


to, što vam rekoh i na srce stavih! Bdijte i pripazite, 


da se odstrani sablazan i nećudoređe! I da posvuda 


zavladaju načela kršćanska! I da zavlada u društvu 
ljubav k Bogu i bližnjemu svomu! Ljubav, koja gra- 
.di.21) Ljubav, koja je strpljiva, dobrostiva, pa ne za- 
vidi, ne hvasta se, ne nadima se, ne čini, što je neprt- 


20) Tob. 10; 4. 
21) 1 Ao & 1 


Y 

stojno, ne traži svoje, ne razdražuje se, ne misli o zlu, 
ne raduje se nepravdi, a raduje se istini, sve podnosi, 
SVE vjeruje, svemu se nada, sve trpi.22) Braćo! Ta 
ljubav, koju nam tako zanosno opisuje sv. Pavao Apo- 
stol, Apostol Katoličke Akcije, neka zavlada u našoj 
Katoličkoj Akciji! I onda će nam sve naprijed i u 
redu ići. I onda će među nama vladati sveta pravda, 
koja je temelj ljudskome društvu. 

Ali, Predragi, nesamo bdijte, već i molite! »Bdij- 
te 1 molite!« rekao je Spasitelj. Molitva je najveća 
moć na svijetu. Molitva je u vezi sa samim Svemo- 
gućim i Neizmjernim Bogom, Najboljim našim Oceni. 
Molitva je za obraćenje svijeta potrebnija i važnija 
od svih najsjajnijih govora i djela. I stvorimo, naj- 
prije, u Katoličkoj Akciji vojsku molitelja, vojsku, 
koja će se moliti za vjersku obnovu našega društva, 
pa će se izliti s Nebesa na svijet rijeka Milosrđa Bo- 
žjega, i obnovit će ge lice zemlji. To je apostolat 
sklopljenih ruku. To je pravi duh Katoličke Akcije, 

Jest, duhom svete molitve mora da prodiše sva 
naša Katolička Akcija. Mi moramo apostolski moliti 
za naše svećenike, da nađu i pogode uvijek pravu ri- 
ječ, pravo djelo i pravi način. Moramo apostolski mo- 
liti za naše svjetovnjake, osobito za one, koji su na 
krivome putu, da prime milost Božju i da po njoj 
počnu živjeti. I za dobre svjetovnjake moramo se 
moliti, da postanu još bolji, još kreposniji, još revniji. 

Jedamput na Sudnjem Danu vidjet ćemo, da je 
mnogi sa krunicom u ruci hiljadu puta više uradio za 
čovječanstvo, negoli oni državnici, koji računaju sa- 
mo sa zemaljskim sredstvima i načinima. Bez svete 
apostolske molitve sve je naše nastojanje i djelovanje 

22) 1. Kor. 13, 4.—7. 

uzalud. Bez molitve sve nam je kao mjed, koja ječi,. 
ili praporac, koji zveči. I tko hoće da bude pravi voj-- 
nik Isusov i valjan radnik u Katoličkoj Akciji, a neće. 
da ujedno i apostolski moli, taj neka ne ulazi u re-. 
dove i skupine Katoličke Akcije! Njegov bi nam rad. 
slabo pomogao. I stoga je svim glasom i srcem po-. 
zdraviti nastojanje, da radnici naše Katoličke Akcije. 
budu učlanjeni u Apostolat Molitve. Naše je Križar-. 
stvo to učinilo i lijep nam izgled tako pružilo. 

A nije nimalo težak Apostolat Molitve. Posve je- 
lako apostolski moliti. Ne mislimo u molitvi samo na. 
same sebe i na svoje sitne potrebe, već pomislimo i 
na društva naša, i na organizacije naše, i na Kato-. 
ličku Crkvu našu! Na sve pomislimo! To je apostolska, 
molitva. 

Na apostolsku molitvu spada često primanje sve-- 
te Pričesti. Na svetoj Pričesti mi se molimo zajedno. 
sa svojim Božanskim Spasiteljem. I ta molitva bit će- 
nam uslišena. Pristupajte, dakle, k Božanskom Spasi-. 
telju svi, koji ste umorni i opterećeni, i On će vas. 
okrijepiti!23) 

Primjer povuče za sobom, pa ću vam ovdje na- 
vesti jedan lijep primjer, što sam ga nedavno pro-. 
čitao u njemačkim katoličkim novinama. 

Od 8. prosinca godine 19834, drži se u meni pozna-. 
toj crkvici Krista Kralja u Berlinu Vječno Klanjanje. 
Dan i noć klanja se sad tu pred Svetotajstvenim Isu-. 
som. Do 8. prosinca klanjalo se je samo preko dana, 
Od 8. prosinca uveli su katolički muževi i klanjanje. 
preko noći. Od 10 sati navečer pa do 5 sati ujutro. 
dolaze muževi Katoličke Akcije na klanjanje. Svaki 
sat izmjenjuju se njihove skupine, da pred Svetotaj-- 
= 23) Mat. 12, 28. 

Sstvenim Isusom čine zadovoljštinu za tolike noćne gri- 
Jehe u svijetu. To je euharistijski duh. To je duh Ka- 
toličke Akcije. Daj Bože, da ovaj sveti primjer nađe 
nasljedovatelja kod nas! Naša će Katolička Akcija 
sigurno uspijevati, ako bude slala svoje članove i sku- 
pine na molitvu i klanjanje pred Svetotajstvenim 
Spasiteljem. Dođite, poklonimo se Njemu, Presveto- 
me Sreu Božjemu u Presvetom Oltarskom Sakramen- 
tu! Tu je spasenje naše, tu je izvor naše snage i ko- 
načne pobjede. 

I svi u Katoličkoj Akciji neka svakidan mole ovu 
molitvu akcije, molitvu djela: 

»Djela naša, molimo, Gospodine, milošću Svojom 
preteci i pomoću svojom prati, da se svaka naša mo- 
bitva i vadnja s Tobom vazda počinje i početa da se 
S Tobom dovršuje. Amen.« 

Tako, Predragi u Isusu! To vam je pravi i zdra- 
Vi duh Katoličke Akcije. I tim duhom zadahnite i na- 
punite duše svoje i srca svoja! I promičite tako što 
više našu Katoličku Akciju! Tako ćete ge najbolje 
odazvati velikoj želji i zapovijedi Namjesnika Isusova 
na zemlji. 

Novo poganstvo, bezboštvo i nećudoređe širi ge 
sve više na sve strane po svijetu. O naša tvrda brda 
i pećine neka ge razbiju svi ti nasrtaji bezvjerstva i 
nećudoređa! Neka s pomoću Božjom učini to naša 
draga Katolička Akcija, koja je pravi dar Providno- 
isti Božje, i u kojoj ćemo, prema opomeni sv. Pavla 
Apostola, raditi kao valjani radnici, koji ne trebaju 
da se čega stide.24) I borit ćemo se u Katoličkoj Ak- 
ciji pod zastavom Krista Kralja kao dobri vojnici 
Kvistovi25), koji najprije traže Kraljevstvo Božje, 

24) 2. Tim. 2, 15. | 
25) 2. Tim. 2, 8. 

ali će im ge, po obećanju Isusovu, dodati i sve ostalo, , 
što trebaju.26) I pobijedit ćemo sigurno u svetom. 
znaku Katoličke Akcije. , 
Da završimo osnovnim mislima, što će obuhvatiti. 
sve, što smo dosad rekli i razmotrili u ovoj poslanici! 
Katolička Akcija jest katolička zadaća današ-. 
njice. Dan današnji upravo vapije i uzdiše za mirom,. 
za srećom, za snagom, za blagostanjem i .zadovolj-. 
stvom. A toga nam svega nema bez duha Katoličke. 
Akcije. Duhom Katoličke Akcije mora da prodiše: 
svijet. Mi svi moramo biti zadahnuti duhom Katoličke. 
Akcije. Mi se svi moramo postaviti u redove Katoličke. 
Akcije. Jedni kao duhovnici, drugi kao vojnici i rad-. 
nici. Biskupi to hoće, Papa to hoće. Crkva to hoće. 
Bog to hoće. Jest, duh Katoličke Akcije mora da pro-. 
diše među nama, jer Crkva i kršćanstvo moraju da 
živu među nama na spasenje naše vremenito i vječito., 
Dakle, Predragi u Isusu, na rad, na akciju, i to 
na Katoličku Akciju, kako smo to u ovoj poslanici vi-. 
djeli i čuli! A držali smo se, do u sitnicu, naputaka. 
Svetoga Oca Pape Pija XI., kojega sva katolička jav-- 
nost već naziva velikim Papom Katoličke Akcije. 
Napokon, braćo, da se u duhu oprostim s vama, 
očinskim i apostolskim riječima i opomenama sv. 


Pavla Apostola, toga pravog Apostola Katoličke Ak- 


cije: 

»Braćo moja, ljubezna i poželjena, radosti i kru-. 
no moja, tako stojte u Gospodinu, ljubezni! Blagost. 
vaša neka bude poznata svima ljudima! I mir Božji, 
koji nadilazi svaki um, neka čuva srca vaša i misli 
vaše u Kristu 1Isusu!27)  Obucite se kao izabranici. 

26) Mat. 6, 33. 
27) Filiplj. 4, 1. 5. 7. 

Božji, sveti i ljubezni, u srdačno milosrđe, dobrotu, 
poniznost, krotkost i strpljivost; podnoseći jedan dru- 
goga i praštajući jedan drugomu, ako ima tko tužbu 
na koga: kaošto je i Gospodin vama oprostio, tako i 
vi! A povrh svega toga imajte ljubav, koja je veza 
savršenstva! I mir Kristov neka gospoduje u srcima 
vašim, na koji ste pozvani u jednome tijelu, i zahvalni 


budite! Riječ Kristova neka stanuje u vama obilato! 


U svakoj mudrosti učite i opominjite jedan drugoga 
sa psalmima, himnima, duhovnim pjesmama, zahvalno 
pjevajući u sreima vašim Bogu! I sve, štogod činite 
rij ečju ili djelom, sve činite u ime Gospodina Isusa, 
hvaleći Bogu Ocu po Njemu!28) Milost Gospodina 
Isusa Krista s duhom vašim! Amen 129) 

U Sarajevu, na Papin Dan, 12. veljače 1985. 


IVAN, 
nadbiskup vrhbosanski. 


Opaska. Ova se poslanica ima pročitati vjernicima u 





Pravilnik 


KATOLIČKE AKCIJE U NADBISKUPIJI 
VRHBOSANSKOJ. 


I. Opća pravila Katoličke Akcije. 


član 1. — Katolička Akcija u nadbiskupiji vrh- 
bosanskoj jest učestvovanje katoličkih. 
svjetovnjaka u hierarhijskom apo- 
stolatu. Ona ujedinjuje preko njihovih vlastitih 
organizacija sve katolike svjetovnjake u nadbisku-. 


opiji vrhbosanskoj, koji se žele posvetiti širenju, 


obrani i primjeni katoličkih načela u ličnom, obitelj-. 
skom i socijalnom životu. 

čl. 2. — Katolička Akcija u nadbiskupiji vrh-. 
posanskoj posvećena je Presvetom Srcu Isusovu i 
stoji pod zaštitom B. D. Marije Bezgrješno Začete,. 
sv. Ivana Evanđelista i sv. Franje Asiškog. 

čl. 8. — Sve organizacije i jedinice Katoličke. 
Akcije u nadbiskupiji vrhbosanskoj stoje izvan i 
iznad svake političke stranke i u neposrednoj ovis-. 
nosti od hierarhije Katoličke Crkve. 

čl. 4. — Katolička Akcija u nadbiskupiji vrh- 
bosanskoj ima značaj juridičnog i crkvenog tijela u: 
smislu kanona 1489., 684. i 685. Crkvenog Zakonika. 
Ona je u svojoj cjelini, kao i u svakoj svojoj jedinici 


“svim crkvama nadbiskupije vrhbosanske. Na osnovi ove posla- | čisto vjersko-crkvena pastoralna ustanova Katoličke. 
Be neka se još rekne u korizmi jedna pučka propovijed o Crkve 
«Katoličkoj Akciji i o njezinu duhu i zad ! TE .: x 

J i zadatku! Imovina Katoličke Akcije jest svojina Katoličke. 


28) Kol. 8, 12—17. i ef odini 2% 
29) Filiplj. 4, 28. Crkve. Njom upravlja odnosna jedinica Katoličke. 

“Akcije podnoseći koncem svake godine Ordinariju 
točan prijegled. Prestane li koja jedinica Katoličke 
Akcije s kojega mu drago razloga djelovati, providjet 
će Ordinarij shodno o upravi imovine, s kojom je ona 
raspolagala, u koliko to nije inače zakonito pred- 
viđeno. 

ČL. 56. — Pojedinci sudjeluju u Katoličkoj Akciji 
nadbiskupije vrhbosanske tako, da se upisuju u 
jednu od osnovnih organizacija Katoličke Akcije, 
koje postoje i djeluju prema pravilima, što ih je 
“odobrila nadležna crkvena vlast. 

Članovi, vijećnici, odbornici i predsjednici svih 
osnovnih organizacija Katoličke Akcije i svih nji- 
= -hovih jedinica mogu biti samo katolički svjetovnjaci. 
Svećenici, klerici i pitomci dječačkog sjemeništa ne 
-mogu biti članovi tih organizacija. Svaka organiza- 
cijska jedinica Katoličke Akcije ima svoga duhov- 
nika, kojega imenuje mjesni Ordinarij. U župama se 
omogu osnivati organizacije samo u prettodnoj su- 
“glasnosti sa mjesnim župnikom. 

ČI. 6. — Svaka osnovna organizacija Katoličke 
-Akcije u nadbiskupiji vrhbosanskoj obuhvaća: 
Mjesna udruženja, koja su redovito žup- 
“ske ustanove.  Mjesnim udruženjima stoji na čelu 
Predsjedništvo, koje se sastoji od duhovnika, što ga 
imenuje Ordinarij, i od predsjednika, što ga prema 
pravilima odnosnog Saveza biraju članovi samog 
udruženja. Nakon izbora saopćuje duhovnik pismeno 
 Ordinariju ime izabranog predsjednika. Ne dođe li u 
roku od mjesec dana protivan pismeni odgovor, sma- 
tra se, da je Ordinarij sporazuman s izborom novo- 
izabranog predsjednika. 

Diecezanska okružja, koja sačinjavaju 
“sva istovrsna društva istoga osnovnog Saveza u nad- 

biskupiji vrhbosanskoj. Na čelu diecezanskog okružja. 
stoji diecezansko Predsjedništvo, koje se sastoji od. 
duhovnika, što sa imenuje Ordinarij, i predsjednika, 
što ga prema pravilima svoga osnovnog Saveza bi- 
raju delegati svih odnosnih društava na skupštini 
idiecezanskog okružja. Ovaj izbor saopćuje duhovnik 
diecezanskog okružja Ordinariju, kao u prednjoj 
alineji. 

Gledom na Vrhovne Osnovne Saveze, koje sači-. 
njavaju sva istovrsna društva u svim biskupijama, 
odlučit će Episkopat Kraljevine Jugoslavije, kad se 
definitivno uredi pitanje Katoličke Akcije i u svim. 
ostalim biskupijama. 

ČI. 7. — Djelatnost svih osnovnih organizacija u. 
župi koordiniraju Žžupska Vijeća, u diecezi Diecezan- 
ska Vijeća (a u čitavom narodu Središnje Vijeće Ka-. 
toličke Akcije, kako će to odrediti Episkopat Kra- 
ljevine Jugoslavije, kad se definitivno uredi pitanje. 
Katoličke Akcije i u svim ostalim biskupijama). 

ČI. 8. — Geslo Katoličke Akcije u nadbiskupiji 
vrhbosanskoj jest Spasiteljeva riječ: »Volo ac- 
cendantur«. 

ČI. 9. — Molitva Katoličke Akcije u nadbiskupiji. 
vrhbosanskoj jest »Actiones nostras... 

II. župska Vijeća Katoličke Akcije. 

ČI. 10. — Katoličku Akciju predstavlja u svakoj 
župi Župsko Vijeće Katoličke Akcije, koje se sastoji 
od predsjednika svih društava Katoličke Akcije u 
župi. Na čelu mu je mjesni župnik i predsjednik, što 
&a imenuje mjesni Ordinarij na prijedlog župnikov. 

U prošireno Župsko Vijeće Katoličke Akcije. 
mogu i treba da budu prema potrebi pozvani i dele-, 
gati pobožnih udruženja u župi, kao i predstavnici 

“ostalih katoličkih ustanova sa čisto vjerskim ili ka- 
ritativnim cil;em. , 

U župama, gdje nema društava Katoličke Akcije, 
-gastavit će mjesni župnik privremeno župsko Vijeće 
od nekolicine župljana, dobrih katolika. U takvom 
«slučaju ima privremeno Župsko Vijeće značaj organa, 

koji promiče Katoličku Akciju u župi u sporazumu 
-sa Diecezanskim Vijećem Katoličke Akcije i sa die- 
ocezanskim okružjima osnovnih Saveza Katoličke 
Akcije. 

CI. 11. — Župsko Vijeće Katoličke Akcije koor- 
“dinira djelatnost različitih udruženja i ustanova Ka- 
otoličke Akcije u župi prema uputama mjesnog Ordi- 
onarija, Diecezanskog i Sredisnjeg Vijeća Katoličke 
. Akcije (kad ovo bude osnovano). Ono unapređuje i 
vodi one manifestacije katoličkog života u župi, koje 
imaju općeniti značaj. Ono bdije nad tim, da pojedine 
“organizacije provode one inicijative, što ih upućuju 
 Diecezansko i Središnje Vijeće (kad ovo bude osno- 
vano). 

čl. 12. — Župsko Vijeće imenuje iz svoje sredine 

.jednoga tajnika. Ono može razvijati svoju djelatnost 
u naročitim smjerovima, analogno Pravilniku Diece- 
zanskog Vijeća Katoličke Akcije. 
ČI. 13. — članovi župskoga Vijeća ostaju u toj 
“funkciji za sve vrijeme, dok obnašaju odnosnu službu 
u svojim udruženjima, što ih oni predstavljaju (Isp. 
čl. 5.). Tajnik se bira svake druge godine. 


III. Dijecezansko Vijeće. Katoličke Akcije. 


CI. 14. — Katoličku Akciju u nadbiskupiji vrh- 
bosanskoj predstavlja Diecezansko Vijeće Katoličke 
Akcije. Ono vodi, pod izravnom ovisnošću od Ordi- 

narija (i u skladu sa općenitim uputama Vrhovne 
Središnjice, kad se ova osnuje za cijelu državu), svu 


“Katoličku Akciju u nadbiskupiji i brine se, da ge u 


diecezi osnivaju ustanove korisne za Katoličku 
Akciju. 

Diecezansko Vijeće Katoličke Akcije koordinira 
svu djelatnost diecezanskih okružja osnovnih Saveza 
Katoličke Akcije u nadbiskupiji vrhbosanskoj, u ko- 
liko ta djelatnost ima općeniti značaj. Ono prihvaća 
inicijativu za one djelatnosti i pitanja, što prelaze 
specifičnu kompetenciju pojedinačnih okružja. 

Diecezansko Vijeće Katoličke Akcije pomaže 
organizaciju Župskih Vijeća u nadbiskupiji i una- 
pređuje njihov rad. 

ČI. 15. — Diecezanskom Vijeću stoji na čelu du- 
hovnik, što ga imenuje mjesni Ordinarij, i predsjed- 
nik, što ga također imenuje mjesni Ordinarij. Oni 
sačinjavaju Predsjedništvo Diecezanskog Vijeća Ka- 
toličke Akcije u nadbiskupiji. Svako diecezansko 


. okružje šalje u Diecezansko Vijeće Katoličke Akcije 


svoga predsjednika, a osim toga biraju i predsjednici 
župskih Vijeća na godišnjoj skupštini Diecezanskog 
Vijeća svoja dva predstavnika, koji moraju i sami 
biti predsjednici Župskih Vijeća. 

Tako sastavljeno Diecezansko Vijeće samo se 
konstituira birajući između sebe potpredsjednika, 
tajnika i blagajnika. Tajnik može biti biran i izvan 
članova Vijeća. 

Predsjedništvo Diecezanskog Vijeća Katoličke 
Akcije budno pazi na sve, što se odnosi na redoviti 
razvitak Katoličke Akcije u diecezi. Ono saziva sa- 
stanke Vijeća i izvršuje njegove odluke. Za pojedine 
djelatnosti može Vijeće urediti posebne urede. 

Sastancima Diecezanskog Vijeća mogu prisustvo- 
vati svi sanojnu diecezanskih okružja u nadbi- 
skupiji. 

Članovi Diecezanskog Vijeća ostaju u toj: funk- 


ciji dvije godine, ako su imenovani, a inače dotle, 


dok im traje mandat, radi kojega su delegirani u 
Vijeće. 

U prošireno Diecezansko Vijeće Katoličke Akcije 
mogu i treba da buđu prema potrebi pozvani i dele- 
gati pobožnih udruženja u nadbiskupiji, kao i pred- 
stavnici ostalih katoličkih ustanova sa čisto vjerskim 
ili karitativnim ciljem. 

ČI. 16. — Duhovnik Diecezanskog Vijeća treba 
da se pobrine, kako će od vremena do vremena sa- 
zvati sve duhovnike diecezanskih okružja osnovnih 
Saveza u nadbiskupiji, da zajednički proučavaju i 
rješavaju zajednička pitanja, koja iskrsavaju prigo- 
dom izvršivanja njihovih funkcija, a sve u cilju po- 
trebne koordinacije njihova rada i pune suglasnosti 
sa mjesnim Ordinarijem. 

ČI. 17. — U mjesecu rujnu ili listopadu sazvat 
će Diecezansko Vijeće Katoličke Akcije svake godine 
sve članove svih diecezanskih okružja u nadbiskupiji, 
sve predsjednike svih župskih Vijeća i sve predsjed- 
nike svih pojedinačnih udruženja Katoličke Akcije u 
nadbiskupiji, da svi zajedno sa Diecezanskim Vijećem 
Katoličke Akcije ispitaju rad, što je izvršen u prošloj 
godini, i da rasprave program rada za narednu go- 
dinu, ne dirajući u čisto specifičnu djelatnost učlanje- 
nih organizacija. 

Osim ovoga redovitog sastanka može Diecezan- 
sko Vijeće Katoličke Akcije sazvati i izvanredne sa- 
stanke malo prije spomenutih. 

Diecezansko Vijeće Katoličke Akcije sazvat će 


prema potrebi veliki Zbor svih članova Katoličke 
. Akcije u diecezi, gdje će se svečano manifestirati 


katolički život u diecezi i raspraviti aktuelna pitanja 
Oo primjeni katoličkih načela na lični, obiteljski i soci- 


jalni život u nadbiskupiji. 


ČI. 18. — Izvanjske priredbe Katoličke Akcije, 
koje imaju općeniti značaj, te se odnose na više župa 


ili na čitavu diecezu, organizuje Diecezansko Vijeće 


Katoličke Akcije u nadbiskupiji. 


ČI. 19. — Oblik zastave i značke svakoga osnov- 
nog Saveza određuju njegova pravila, odobrena od 
Ordinarija. 


ČI. 20. — U svojoj djelatnosti za postignuće spe- 
cifičnih ciljeva svaka će od osnovnih organizacija 
Katoličke Akcije postupati prema vlastitim pravi- 
lima, odcbrenim od nadležne crkvene vlasti, pod vod- 
stvom svojih Središnjica u župi i nadbiskupiji. Svaka 
će od ovih osnovnih jedinica Katoličke Akcije una- 


Drijed dati, da osnovna koordinatorna Središnjica Ka- 
toličke Akcije ispita sve inicijative i manifestacije, 
što se odnose na općenitu Katoličku Akciju, ako ih 1 


priređuju pojedine organizacije. Početkom svake rad- 
ne godine svaka će osnovna jedinica Katoličke Akcije 
odnosnoj koordinatornoj Središnjici saopćiti program 
rada za narednu godinu. 


ČI. 21. — Kad se definitivno uredi pitanje Ka- 
toličke Akcije u svim biskupijama Kraljevine Jugo- 
slavije, odlučit će Episkopat Kraljevine Jugoslavije 
o Središnjem Vijeću Katoličke Akcije za cijelu 
državu i o svim pitanjima, što su s tim u savezu. 

ČI. 22. — Organ Katoličke Akcije u nadbiskupiji 
vrhbosanskoj jest »Katolički Tjednik«, na koji se 
imaju pretplatiti sve osnovne jedinice Katoličke 
Akcije u nadbiskupiji. | 

Gornja se Pravila uglavnom podudaraju sa Pra- 
vilima Katoličke Akcije u nadbiskupiji zagrebačkoj, 
jer to traži naše katoličko jedinstvo. 

Volo accendantur! 


S arajevo, na Papin Dan, 12. veljače 1985. 


* IVAN, 
nadbiskup vrhbosanski. 

Dr. IVAN ŠARIĆ, 


nadbiskup vrhbosanski. 

